Гардероб 5 крилен София | adsbge-furni\nтърсене мебели и интериорни елементи при поискване "Гардероб 5 крилен" в града София\nГардероб 5 крилен\nГардероб 3 крилен с надстройка\nЗа сметка на купувача гардероб 3 крилен с надстойка 240см висок, 150см широк 60 дълбок Предлагам пълно обзавеждане на стая- легла на супер цена.\nПродавам 3 крилен гардероб от масив 50 лева\nГардероб от масив в отлично състояние\nСтаринен 3 крилен гардероб – дърво орех\nСтаринен 3 крилен гардероб – дърво орех. Височина 183 см; дължина 180 см; дълбочина / широчина 60 см.\nСпалня+матрак+5 крилен гардероб+2 нощни шкафчета\nСпалня с размери 180/200 Гардероб 220/225/60 Нощни шкафчета 2 бр. Еднолицев матрак Мебелите са много запазени, матрака също. Разглобени са, поради смяна с нови\nДървен гардероб с две чекмеджета. В добро състояние\nГардероб бал мдф размери-117см/190см....има дефект както се вижда на едната снимка\nС огледална врата спестявате пространство, защото няма да имате нужда от друго огледало.Подвижните рафтове и лостове за дрехи ви позволяват да пригодите пространството за съхранение според нуждите си. Ширина: 120 см Дълбочина: 60 см Височина: 191 см\nГардероб за път\nПодвижен гардероб за пътуване, копмактен и сгъваем.\nГардероб 200/210 см\n3 крилен гардероб , едното крило е с рафтове, другите 2 със закачалки и надстройка.Размери Ш135 В 235.\nГардероб - 203/245/48 Притука към гардероба - 203/53/48\nИзползван гардероб само 2 години.Размери ширина 1.50см.Височина 2.00см.Дълбочина 50см.\nВграден четирикрилен гардероб.\nОриентировъчна цена - 45 лв. Продава се гардероб от 90-те години. Гардероба е от 4 части, две големи долни и две надстройка. Налични са всички прегради на стелажите. Гардероба е захабен, но здрав за възрастта си. Размери 220/240/60 см. Забележка: Предвид големината на артикула (над 2 квадратни метра площ) същият се продава разглобен.\nГардерб с размери 150/205/60. Чисто нов е закупен за 400 лв има документи.\nГардероб с плъзгащи врати 240 см височина 180 см дължина 60 см дълбочина\nгардероб 230/ 150/ 58 см.- материали: ламинирано ПДЧ розаво и жълто 250 лв.\nПродавам бял гардероб Aneboda от IKEA в идеално състояние, без забележки. Размери ш 81см, в 180см, дълбочина 50см.\nПортативен гардероб от тръбна конструкция и плат. Размери 80 / 55 / 180 см, цвят - тревисто зелен Побира много багаж, достатъчно устойчив и за съхранение на кашони/ кутии над него. В много добро състояние.\nГардероб трикрилен с плъзгащи врати 300 лв.\nРетро гардероб с огледало и чекмедже .\nГардероб 17 цвят: венге четирикрилен с лост и рафтове ряазмер: 1600/ 520/ 1800 цената е с включено ДДС цената не включва транспорт и монтаж тегло: 108 кг\nГардероб с лавици\nС плъзгащи врати ,размери 342/248/42\nПродавам трикрилен гардероб от качествено дървен материал. Гардеробът е запазен. Като забележка на снимката съм посочила леки надрасквания в долната част. Размери : широчина на странична част: 56 височина : 233 ( общо с надстройката) дължина: 120\nСпалня и гардероб\nПродавам спалня, с размер 150/ 190, с две нощни шкафчета и гардероб в перфектно състояние и много запазени. Спалнята е от масивно дърво, фолирана в цвят венге, както и нощните шкафчета. Продава се без подматрачна рамка и матрак. Цената й с шкафчетата е 50лв, едното от които няма чекмедже. Гардероба е трикрилен, в цвят венге и сонома, перфектен, с лек дефект, който е сниман , с размери 117/ 185/ 50. Цената му е 150лв. За всички мебели цената е по договаряне.\nПродавам стар гардероб в добро състояние за около 40-годишната си възраст. Едната вратичка е демонтирана, но е налична. Размерите са Ш-182, В-245, Дълбочина-62\nГолям бежов гардероб, като чисто нов!!\nТрикрилен гардероб, прикрепящ се към стена. Размери 220х160х60. Разглобяем, лесен за пренасяне.\nПродавам четирикрилен гардероб с размери дълбочина 60см височина 220см дължина 200см.\nГардероба е като нов, в два модерни дървесни цвята. Вътре е с четири рафта от край до край и две големи чекмеджета. Размери 90см. Ширина на 190см. Височина.\nГардероб широк 120 см\nПродава се масивен гардероб с огледало. Широк е 120 см. Скоро ще измеря и другите размери и ще ги добавя в обявата.\nwww.hamali.remar.bg Мерки; 100/87/141 Магазин се намира на Ж.к. Люлин 9, Бул. Европа 69. Предлагаме транспорт = 20лв ***Разгледайте и другите ми обяви - предлагам интересни и разнообразни неща!***\nГардероб - четири крила и надстройка - четири врати с надстройка - Д200/В240/59см, като височината на гардероба е 150 см, а на надстройката - 90 см.\nВ перфектно състояние. Разполага с ключ за вратите. Забележки: единичната врата се отваря леко трудно;\nНа 5 етаж ,има асансьор ,неразглобен . Вие го разглабяте ,изнасяте и си намирате транспорт\nГардероб с размери ширина-118, височина-184, дълбочина-50 Надстройка височина-50, ширина и дълбочина с размерите на гардероба Цвят АСТРА+ВЕНГЕ\nМасивен трикрилен гардероб\nЗапазен масивен петрикрилен гардероб с надстройка, лакиран фурнир с размери: дължина 250 см, височина 240 см и ширина 60 см\nМного запазена секция, лакирана. Модул: гардероб и надстройка Модул: секция с надстройка Ширина на модул: 90 см Височина на модул: 195 см Дълбочина на гардероба: 57 см Височина на надстройката: 45 см Цените са по договаряне! Посочената цена е за всичко.\nЧетикрилен гардероб в идеално състояние. Разглобен прибран в склад,лесен за транспортиране. Транспорт в рамките на София 20лв.\nПродавам гардероб с размери 180/120/47 см. в отлично състояние.\nТрикрилен гардероб с огледало на вратата\nГардероб от Икея. Плъзгащи врати, лявата половина е с рафтове, дясната с релса за закачалки. 121/200 см.\nСекция с 2 модула и гардероб (ПДЧ). Запазени, в отлично състояние. Размери секция: височина 220 см, широчина 80, дълбочина 60. Размери на гардероба: 220/60/60 см. Цена за един модул: 60лв. Цена на целия комплект с трите модула: 150лв.\nПродава се удобно, функционално гардеробче. Достатъчно голямо е, за да побере най-важите дрехи и обувки. Разделен е на две части - има рафтове и място за закачалки, а в дъното може да се съхраняват кутии или обувки. Гардеробът е светъл и би отивал на всеки дом или квартира. Няма забележки по него, като нов е. Размери: 90/186/60 см.\nПродавам запазен четирикрилен гардероб!\nНОВ - Гардероб - 4 крила\nПродавам чисто нов гардероб, в отлично състояние. Характеристики: - 4 крила - ламинирано ПДЧ, PVC кант, ХДФ гръб, алуминиеви дръжки, - обков: кон форматни винтове, букови дюбели, метални рафтоносачи и панти, алуминиев лост, винтове за дърво - цвят "Венге" Адрес: гр. София, жк. Надежда 1 Тел. за връзка: +359 892 - Покажи - / +359 892 - Покажи -\nГардероб от масив\nПродавам еднокрилен гардероб от масив с размери 40/50/235. В много добро състояние.\nБез забележки,малко използван. Височона -192см Ширина - 51см Дължина - 115см\nСекция и гардероб ааа\nГардероб от естествено дърво\nСтаринен гардероб скрин София\nДвуетажно легло бюро и гардероб\nКомплект спалня, гардероб и скрин София\nГардероб с рафтове, две крила в цвят венге София


Извънредно! Румен Радев разпуска парламента на 16-и септември - Новините Днес\nМръсен бизнес със здравето ни: Бързият антигенен тест идва от Китай за 50 ст., у нас го плащаме по 10 лева, вносител е…бивш министър (ДОКУМЕНТИ)\nHome/България/Извънредно! Румен Радев разпуска парламента на 16-и септември\nИзвънредно! Румен Радев разпуска парламента на 16-и септември\nnovinite-dnes.euсептември 13, 2021\nНа 16 септември, четвъртък, в изпълнение на конституционните си правомощия държавният глава Румен Радев ще назначи служебно правителство и ще разпусне Народното събрание.\nТова съобщи прессекретариатът на държавния глава.\nРешението на президента е в синхрон с молбата на парламентарния шеф Ива Митева, която настоя да бъде забавен указа за разпускане на НС, за да бъде проведено заседание в сряда. Призивът си тя отправи в тв ефира.\nТя обяви, че няма да свиква извънредно заседание в понеделник с дневен ред Закона за защита на лицата, защитени във връзка с наказателното производство, което искане бе отправено малко след полунощ в петък срещу събота от “Демократична България” съвместно с “Изправи се БГ! Ние идваме” и представители на “Има такъв народ”. Те бяха събрали 48 подписа за свикване на извънредно заседание на парламента и настояха това да се случи в понеделник.\nМитева обаче заяви, че няма как в понеделник да свика народните представители, защото така ще извърши нарушение на правилника.\nОт „Демократична България“ настояха извънредно заседание да бъде свикано утре, за да бъде обсъден проектът за закриване на специализирания съд и прокуратура и законопроектът за Висшия съдебен съвет (ВСС).\nМръсен бизнес със здравето ни: Бързият антигенен тест идва от Китай за 50 ст., у нас го плащаме по 10 лева, вносител е…бивш министър (ДОКУМЕНТИ) октомври 26, 2021\nБългария 5 592


»Силата и куража да бъдеш себе си\nВ картите Таро има една, която се нарича Силата. Изображенията свързват два на пръв поглед несъвместими образа - на лъв и жена. Първична сила и нежност в една симбиоза, която назовава качество, присъщо на разнородни същности.\nДълбокото прозрение в тази карта е изключително. Защото силата не се крие винаги във физически възможности. Тя съдържа и умение да се пребориш със страха, да проявиш кураж, да изчакаш или отстъпиш разумно, ако е необходимо.\nВнушението има и още един аспект: Не можем да знаем каква сила носим в себе си, докато обстоятелствата не ни поставят в ситуация, когато силата е единствен наш избор.\nЧрез картата в Таро директно научаваме една житейска истина - имаме нужда от напомнянето, че трябва да събудим волята и желанието си за успех, куража, че ще се справим в трудните житейски битки. Промяната трябва да се случи вътре в самите нас.\nЧовек е устроен така, че първият му подтик е да очаква трудностите по житейския друм да се разрешат сами, или от някой друг. Тези, които познават картата в Таро знаят, че акцентът нежно е поставен върху личните стремежи, личната мотивация, за да се премине през трудностите. Това може да постигне само човек, който вярва в себе си. Той е укротил демоните си, а това го е научило да се справя с трудностите с воля и търпение.\nОсъзнаването на собствената същност превръща индивида в личност - търсеща, различна, искаща да изживее уникалната си същност, да остане вярна на себе си, да живее според собствените си принципи.\nТакива хора не притискат себе си в никоя сфера от живота, не ограничават естествените си реакции, пригаждайки ги към общоприетите. Не моделират поведението си, не се стремят да скрият някой дребен недостатък и да се представят такива, каквито другите искат да ги видят, а не каквито са всъщност.\nТези хора са свободни. Свободни са да обичат себе си и да се приемат безусловно.\nОсъзнават се като уникална част от Вселената и разбират, че няма друг подобен на тях. Затова не се срамуват, нито се боят да покажат своята уникалност на света.\nТези хора са свободни да летят. Те притежават силата и куража да бъдат себе си.


Великобритания легализира частното копиране на CD и DVD\n03 авг 2011 | 08:54 435\nВеликобритания ще оповести в сряда, че възнамерява да легализира копирането на CD-та и DVD-та на цифрови музикални плеъри или компютри за персонална употреба, съобщи правителствен източник.\nСтъпката е една от препоръките, направени в преглед на рамката на интелектуалната собственост на Великобритания, осъществен от проф. Ян Харгрийвс по-рано тази година по искане на премиера Дейвид Камерън. Министърът по въпросите на бизнеса Винс Кейбъл ще оповести в сряда отговора на правителството по доклада.\nХаргрийвс, професор по дигитална икономика в Училището по журналистика в Кардиф е установил, че 300-годишните закони по авторско право в страната възпрепятстват иновациите и растежа и заявява, че основна промяна би могла да добави близо 13 милиарда долара в икономиката. Кейбъл ще съобщи, че кабинетът ще приеме препоръката на Харгрийвс за легализиране на копирането за лична употреба на легално придобити творби с авторски права, според източника.\nТази практика вече е законна в европейски държави без Великобритания, Ирландия и Малта. Промяната ще означава потребителят да има право да копира закупено CD на друго устройство като техния iPod или домашния компютър. Това няма да позволява на хората да обменят съдържание в Интернет без разрешение на собственика на авторското право като сайтове за обмен на файлове.


Жерар Депардийо може да изиграе Доминик Строс-Кан - Bgonair\nЖерар Депардийо може да изиграе Доминик Строс-Кан\nПредполага се, че основната сюжетна линия на филма ще бъде провалът в политическата кариера след сексуален скандал.\nРежисьорът на „Опасни игри“ и „Лошият лейтенант“ Абел Ферара планира да снима филм, чиято основна сюжетна линия да бъде скандалът, довел до оставката на директора на Международния валутен фонд Доминик Строс- Кан, съобщава РИА Новости. По всяка вероятност главната роля на бившия шеф на финансова институция ще изиграе Жерар Депардийо.\nПрез май 2011 Строс-Кан беше задържан в хотел "Софител" в Ню Йорк заради обвинения за сексуално посегателство срещу камериерка. Дни по-късно бившият директор на МВФ подава оставка. В началото на юли Доминик Строс- Кан беше освободен без всякакви гаранции. Задържането му под стража и повдигането на обвинения осуетиха плановете му за включване в президентската надпревара догодина.\nСюжетът веднага е допаднал на Ферара, съобщават от Deadline.com. Според изданието към историята ще бъдат добавени епизоди от биографията на други полици, като например на бившия американски президент Бил Клинтън, чиято репутация беше унищожена от стажантката Моника Люински, и на бившия италиански премиер Силвио Берлускони, който през последните години е следван от подобни скандали буквално на всяка крачка.\n„Единственото, което е ясно към момента е, че Депардийо, Изабел Аджани и Ферара много искат да работят заедно. Дали това ще стане в този филм – още не знаем,“ коментира продуцентът на Ферара Винсент Марвал. Предполага се, че Изабел Аджани ще бъде поканена да изиграе главната женска роля и на жената на героя на Депардийо. Самият актьор е отказал коментар дали се работи по филм със сюжетна линия за провалена политическа кариера след сексуални скандали. „По принцип аз се справям отлично с персонажи, които не ми харесват и на които не приличам,“ отбелязва още актьорът.


Апокалипсис в пристанището на Бейрут | Новини и анализи по международни теми | DW | 05.08.2020\nЛиванската лира се срива, боклук засипва улиците, ток има само по няколко часа на ден. А сега и експлозия допълнително утежни живота в някогашната "Швейцария на Близкия изток".\nОблак дим покри небето над пристанището в Бейрут. По данни на ливанския Червен кръст, при двете експлозии снощи са загинали 100 души, а над 4000 са ранени. Следите от трагедията се виждат из целия град. Премиерът Хасан Диаб съобщи, че вероятната причина е складирането на голямо количества амониева селитра без да са спазени мерките за безопасност. Диаб определи като "недопустимо" разполагането на 2750 тона от веществото в склад на пристанището в продължение на повече от шест години без нужните условия за сигурност. Амониевата селитра служи основно за производството на торове, но може да се използва и за изготвянето на взривни вещества. Тя е в състояние да експлодира при високи температури.\nГлобалният терор в настъпление?\nБроят на терористичните нападения расте. Не всички региони по света обаче са еднакво силно засегнати. Най-много терористични нападения се извършват в общо пет държави, а ИД извършва най-кървавите атентати.\nНедостойни игри около Харири\nРепортерката на ДВ Разан Салман разказва, че болниците в ливанската столица са препълнени. След взривовете в Бейрут се разиграват катастрофални сцени, хората са в паника, а улиците са пълни с разбити стъкла от прозорците.\nДостъпът до пристанището на Бейрут, откъдето се доставят жизнено важни стоки за 2,4-те милиона жители на столицата, е невъзможен. Върховният отбранителен съвет на Ливан обяви столицата за бедствена зона и посъветва правителството да обяви извънредно положение. Съболезнования към близките на загиналите и готовност за помощ дойде от целия свят. Катар ще осигури изграждането на временен лазарет за ранените, Кувейт ще изпрати медицинска помощ. Дори Израел, с който Ливан формално е във война, заяви готовност да осигури медицинска и хуманитарна помощ.\nПореден удар срещу ливанците\nОще преди взривната вълна да започне своя разрушителен ход от пристанищната зона към центъра на Бейрут, много ливанци описваха страната си като негодна за живеене, пише "Зюддойче Цайтунг". Животът в мястото, наричано някога "Швейцария на Близкия изток", отдавна напомня катастрофа, отбелязват от изданието. Милиарди потъват в държавната енергийна компания, докато жителите на Ливан имат ток само по няколко часа на ден. Боклукът залива улиците на Бейрут, ливанската лира загуби 80 процента от стойността си само за няколко месеца, а цените се повишават ежедневно. Дефицитът на средства и стоки съвсем логично засегна и здравната система. Не само държавното здравеопазване е пред колапс, в частните болници също има недостиг на медикаменти и материали. В последните седмици те освободиха стотици свои служители, защото вече не могат да им плащат. В кошмарната нощ на вторник срещу сряда безработните медици се втурнаха по улиците, за да оказват помощ и да превързват ранените по паркинги пред препълните болници.\n"Беше като атомна бомба", разказват очевидци\nЛиван се изправя пред ново още по-тежко предизвикателство. Дори вече обещаната помощ от чужбина трудно ще разреши проблемите на държавата, която почти няма собствено производство. Ливан е силно зависим от вноса, дори 80 процента от пшеницата идват от чужбина. Границите на Ливан с разрушената от гражданска война Сирия и с Израел, с който фактически още е във война, прави вноса възможен единствено по въздух и вода. А от снощи най-важното пристанище на страната е разрушено.\nПоследиците от експлозията са трагични, но и симптоматични за страната, отбелязват от "Зюддойче Цайтунг". Първите анализи сочат, че опасните запаси от амониева селитра са стояли години наред необезопасени в центъра на критичната за страната инфраструктура и в близост до жилищни квартали. Ако случаят наистина е такъв, той е поредна проява на почти престъпната небрежност, с която политиците на страната управляват.\nКлючови думи Beirut, Explosion, Libanon, Hafen, свят, Ливан, Бейрут, експлозия, пристанище, жертви\n"Чувствам вина, че съм оцеляла": в Бейрут не могат да преодолеят трагедията на пристанището 30.12.2021\n"Искам да знам защо изпитвам тревога и страх, докато виновните за експлозията спят спокойно": ливанците така и не могат да преодолеят трагедията на пристанището в Бейрут.


Законодателен абсурд: НС отмени текст, който не съществува\nПоправката за потребителските кредити предизвика имиджови щети за властта и бе отменена, макар че й е наложено вето и не е влязла в сила\nКлючови думи: кредити, потребителски кредити, парламент, закони, ГЕРБ, омбудсман, вето, депутати, Крум Зарков, Спас Панчев, Румен Гечев\nНародното събрание (НС) панически отмени скандален текст, свързан с потребителските кредити. Миналата седмица той бе прокаран на второ четене по предложение на „независимия“ депутат Спас Панчев, който подкрепя управляващите.\nСпоред анализатори поправката е лобистка и е в полза на небанкови финансови институции, като засяга най-вече тези, които предлагат заеми през кредитна карта.\nТекстът предвижда разходите по кредит, които потребителят заплаща при неизпълнение на договора (под формата на такси и неустойки), да не може да превишават два пъти размера на главницата.\nНа пръв поглед това е в полза на длъжника, както твърди и Спас Панчев.\nПроблем обаче има в продължението на приетата поправка – че въпросните разходи няма да се считат за прекомерни по смисъла на Закона за защита на потребителите, и за накърняващи добрите нрави - по Закона за задълженията и договорите.\nТова би блокирало търсене на правата на потребителите в съда. А таван от два пъти размера на главницата се счита за твърде висок.\nПриемането на поправката доведе до моментална реакция във „Фейсбук“ от омбудсмана Диана Ковачева, която предупреди, че ще я даде на Конституционния съд. Президентът пък впоследствие й наложи вето.\nСитуацията стигна до абсурд, след като депутатите от ГЕРБ, вероятно под натиск от лидера си Бойко Борисов заради имиджовите щети, стартираха процедура по отмяна на скандалната поправка. Проблемът е, че текстът не е обнародван с указ от държавния глава. Т.е. той не е влязъл в сила. Освен това президентът Румен Радев му наложи и вето, т.е. депутатите би следвало да гледат поправката на трето четене, където ще имат възможност да я отменят по нормалния начин.\nВместо това бюджетната комисия в парламента се събра по спешност във вторник и гласува да се отмени... все още невлезлият в сила текст. Това стана с внасяне на поправка през Закона за държавния бюджет.\nДнес казусът стигна за окончателно гласуване и в пленарна зала.\nРеакция, естествено, дойде от БСП. Депутатът-юрист Крум Зарков обясни, че след гафа с абсолютно лобистката според него поправка, сега се прави още един.\nДнес не може да се отмени този текст, той все още не съществува в правния мир, категоричен бе Зарков.\nТой припомни, че предстои да се гледа вето върху поправката и там тя може да се отмени съвсем спокойно. Още повече че трябвало да влезе в сила от 1 януари – т.е. време има.\nЗарков предупреди, че се създава "абсолютен хаос".\nРеплика обаче не последва.\nРумен Гечев от БСП пък обяви, че поправката е лобистка и някой е взел пари, които сега ще трябва да връща.\nМнозинството изобщо не отговори на критиките. Вместо това то мълчаливо гласува отмяната на скандалната поправка в чл. 19 на Закона за потребителския кредит, макар че тя не е влязла в сила. Законодателен абсурд – вероятно достоен за края на 44-ото Народно събрание.\nБомба: Андреа показа, че не е сама, но не и с Кубрат Пулев (СНИМКИ/ВИДЕО) Най-успешните и магични дни през февруари 2021 Нелина изуми с това, което прави въпреки К-19 (СНИМКА) Ретрограден Меркурий – ето да очакват зодиите от Дева до Риби Пристигат още 14 хил. дози с ваксините на Pfizer/BioNTech\nДо 8 ХХ\nНищо не изпълнява Тиквата, само минимунда от това, което му препоръчват изпълнява, а повечето си прави оглушки. Той ако изпълняваше, вече щяхме да настигнем другите от ЕС. Затова толкова бавно се развиваме.\nДобре, че е Президента и екипа му, да им коригира глупостите и да налага вето!!!\nтиквата изпълнява каквото му наредят от брюксел, така че кой е некомпетентният?!\nИкономистът Кирил Симеонов\nБoриcoв e в цугцвaнг.\nДържавата се управлява от НЕГРАМОТНИ, АЛ4НИ И АРОГАНТНИ полу4овеци !Продължаваите да си ги избирате!!!\nКой го сътвори бе тъпаци? НФСБ гласува ли го.\nАми всички Бързи Кредити са на Алчния Пожарникар....Как да тръгне против себе си............пак да гласувате за него.........вземаш 2000лв. .......връщаш 11000лв.......Добре е НАЛИИИ.......\nТо проблема всъщност беше да се сложи таван на лихвите по бързите кредити защото нищо не ги ограничаваше, например трябваше да сложат таван от 10-15 или 20 процента. Герб приеха лобиски 100 процента, а като го отмениха пак лихвата остана без таван т.е. спокойно може да и 5000 процента. С две думи абсолютно никава работа не сяършиха.\nНе знам дали Борисов се е възстановил от ковид, който повечето вярват, че си е съчинил, но на България ще са ѝ нужни десетилетия, за да се възстанови от опустошението „Борисов“.


КолелоТУ 6.0 | http://velocafe.bg\tVelocafe.bg - колоезденето на едно място\nАвтор Деница Дянкова Публикувано на 8 май 2016 Коментари 0\nИмаме удоволствието да ви съобщим, че за шеста поредна година ще се проведе състезанието КолелоТу. Състезанието е за всички любители ,които обичат да изследват града на две колелета и има за цел да популяризира велосипеда, като транспорт и източник на забавление.\nТази година КолелоТУ ще се проведе на 15 май, в Южен парк, в две категории – аматьори и професионалисти. Трасето е подходящо за планински велосипеди (МТБ). Записването е на място в дена на състезанието и е безплатно. За всички лица под 18 годишна възраст, трябва да донесат следният формуляр, подписан от родител или настойник.\nКолелоТУ е част от eко инициативата “Зелен месец” на Студентски съвет при ТУ – София.\n11:30 – 12:30 – Записване\n12:00 – Опознавателна обиколка\n12:30 – Откриване\n13:00 – Стартове по серии\n15:00 – 15:30 – Церемония по награждаване\n15:30 – Почистване на парка\nАктуалната информация от организаторите следете във фейсбук събитието на състезанието!\nЕтикети КолелоТУ, състезание, Южен парк Категории Събития\nДопълнителна информация за ХС маратона "Спици и бодли"


палатка технология: лека, жилава и водоустойчива с динема плат - Палатки\nПроизводител на къщи от Япония току-що пусна шатра с едностенна купола, която тежи под 2 килограма и може да се изправи пред предизвикателствата на алпийското катерене и алпинизма. Тайната на марките е в нейния материал: плат Dyneema.\nDyneema Composite Fabrics притежават забележителна здравина за теглото им. Известни производители на къщи като Hyperlite Mountain Gear и Z-Packs използват тези тъкани, за да изтласкат границите на лекия дизайн.\nСега японска компания за палатки, наречена Locus Gear, представя палатка, която съчетава здравината на влакна Dyneema с водоустойчивите дишащи свойства на микропорестата мембрана eVent.\nРезултатът е палатка, която тежи по-малко от 2 килограма и издържа на ветрове.\nLocus Gear Djedi палатка\nДжотаро Йошида, основателят и дизайнерът на Locus Gear, работи четири години за разработването на една от първите налични в търговската мрежа куполни палатки, направени от водоустойчива дишаща композитна платформа Dyneema. Той го нарече Джеди.\nВижте видеото по-долу, в което подробно се стремим да изгради перфектната ултра лека палатка.\nДишаща палатка с едно стена\nЗа разлика от много палатки, Джеди има само една стена между потребителя и елементите. Този дизайн на една стена изисква дишаща мембрана, за да може влагата да излезе.\nGearJunkie разговаря с представителите на DSM Dyneema Wes Hatcher, мениджър на приложения и Keith McDaniels, координатор на продуктите, за да научите повече за тъканта.\n„Това е един от най-леките водоустойчиви дишащи материали“, каза Хечър. 'Тази палатка е малко по-голяма от бутилка Nalgene, когато е опакована.'\nВсъщност Джеди е малък и лек. Без опционален преден мрежест панел, общата палатка тежи само 1,94 паунда. Това включва торба с вещи и стълбове от въглеродни влакна. С мрежест панел за насекоми, пакетът съветва везните на 2,16 килограма.\nЗа разлика от много други свръх леки палатки, Хатчър посочва, че този тип е предназначен и за използване във високопланински среди, където има вероятност силен вятър и сняг.\nМатерията, която е брака между влакна по-здрави от стомана и водоустойчив дишащ eVent, има якост на опън от 54 паунда на инч.\nРазтягането в неговата точка на счупване е приблизително 3 процента, докато силинилонът удължава около 30 процента, когато е сух. Това означава, че дори и когато е мокро, материалът има много малко разтягане.\nЗа палатка това означава, че не провисва. Това също означава, че производството трябва да бъде перфектно, защото няма да се разтяга, за да побере стълбове, ако размерът е малко погрешен.\nКрайният продукт се оказва много дишащ. В лабораторията скоростта на предаване на водната пара беше измерена на 50 000 грама на квадратен метър за 24 часа. Достатъчно водоустойчив, за да устои на 15 000-милиметров воден стълб. Това са високи стандарти при производството на открито и биха се представили като 15K / 50K водоустойчиво дишане на продукти като облекло.\n'Композитите от Dyneema Composite Fabrics абсорбират много малко вода в сравнение с традиционните платове за палатка', каза Макданиелс. „На пазара няма много материали за палатка за една стена, така че е трудно да се направи сравнение (здравина), тъй като това зависи и от теглото / отрицателя на конкретния силикон. Мисля, че в този случай ние сме еквивалентни по сила, но тъканта тежи значително по-малко. '\nДетски ултра лека палатка\nDjedi очевидно е супер нишов продукт с ограничено производство. Изработена на ръка в Токио - една по една - палатката се продава за огромни 1,175 долара.\nПлатовете са голямо парче от пъзела. Тежат само 40 грама на квадратен метър, което е много ниско за техните свойства. Комбинираната тъкан Dyneema позволява напълно свързано производство, вместо да се шият по шевовете. Това води до по-здрава палатка, която не изисква запечатване на шевове.\n'Свързването ви дава много по-силен пакет с много по-ниско тегло', каза Хетчър.\nКато цяло, Джеди предоставя доказателство за концепция, за да покаже какво е възможно в света на дизайна на палатки. Използвайки иновативни тъкани и техники на производство, палатката избутва границите на това, което производителите могат да направят.\nДинема от САЩ\nКомпозитите от Dyneema Composite са произведени в Меса, Аризона. В този случай влакното Dyneema идва от Greenville, N.C. Едно от малкото високотехнологични тъкани от американски произход, които производителите по целия свят силно желаят.\nплюсови цитати на националните паркове\n'Ние също работим с много американски марки', каза Хетчър. „Искахме да направим тази тема, тази тема, по-глобална. Имате тази индустрия на къщички в Япония да прави абсолютно невероятни неща с нашата тъкан. '\nНе се учудвайте, че скоро тази технология навлиза в по-масовите продукти.\n„Ние правим крачки, за да вкараме нашите материали в по-масови палатки и продукти“, каза Хечър. „Имаме скорошен интерес от други марки на открито, които започват да разглеждат по-отблизо материалите в колекциите си.“\nДръжте очите си отворени за технологията за изсветляване на опаковки от DSM Dyneema. Марката вече е добре позната сред американските производители на вили за здрава и лека материя, която се изправя в най-трудната среда на Земята.\nТази публикация е спонсорирана от Dyneema. Научете повече за тази тъкан тук.


Грег Беър — Еон (57) — Моята библиотека\nПлетнев подпря брадвата на ствола, въздъхна шумно и изтри влажното си чело с груба кърпа. На няколко метра от него насечените трупи бяха подредени една върху друга, в очакване да бъдат сковани за стена на поредната барака. През последните дни Плетнев бе участвал в най-различни мероприятия — бъркане на кал, за замазване процепите в стените и разчистване на нови терени.\nЗад него стояха със скръстени ръце Анековски и Гарабедян. Двамата оглеждаха района.\n— Да не искате да кажете, — заговори Плетнев, след като си пое дъх, — че се е променил дотолкова, та не бива повече да му вярваме?\n— Той не се интересува от управлението на лагера — каза Анековски. — А нас държи встрани.\n— Встрани от какво?\n— Първо, — продължи Анековски — отнася се със сподвижниците на Виелгорски, сякаш са деца, направили невинна беля, а не опасни съперници.\n— Е, намирам го за мъдро. Кой би могъл да се закълне, дали са отишли при Виелгорски доброволно?\n— И това не е единственият проблем — заяви Анековски. — Често напуска лагера, взима влака за библиотеката и прекарва дълги часове в залата. Видът му е объркан. Според мен, някой е пипал в мозъка му.\nПлетнев погледна Гарабедян.\n— Какво ще кажете по въпроса, другарю майор?\n— Вярно е, че не е същият — призна Гарабедян. — Самият често го повтаря. Непрестанно твърди, че бил умрял. А после го възкресили. Тук има нещо нередно.\n— Може ли да се каже, че той все още е генерал Павел Мирски?\n— Защо питаш? По-добре кажи според теб добър началник ли е — предложи Анековски. — Всеки от нас би се справил по-добре.\n— Недоволен ли си от преговорите с американците? — попита Плетнев.\n— Не бих казал — поклати глава Гарабедян. — Всичко там върви гладко.\n— Тогава, не разбирам от какво се оплаквате. С времето ще се нормализира. Прекарал е тежка травма — и доста загадъчна. Нищо странно, че това го е променило.\nАнековски се намръщи и поклати глава.\n— Не ми харесва това, че не се допитва до нас. Взе много погрешни решения.\n— Но и много правилни — настояваше Плетнев. — Той убеди американците да ни допуснат отново в градовете.\n— Този човек не е с всичкия си! — извика гневно Анековски. — Самият той признава, че не е същият… че не е онзи генерал, на когото трябва да се подчиняваме.\nПлетнев втренчи поглед в лицето му, после вдигна очи към плазмената тръба високо над тях.\n— А какво, според теб, щяха да направят за нас Виелгорски и Язиков? Нищо. Само щяха да объркат нещата. А нас тримата — да ни разстрелят. Вижте какво, да не търсим дявола там, където го няма. Дори Мирски да е дявол, той е на наша страна.\n— Той е агне, а не дявол — възрази Гарабедян. — Вярно, че ми е приятел, но…\nПлетнев го погледна въпросително.\n— Добре де, просто не знам как ще постъпи в кризисен момент.\n— Мисля, че кризата остана назад — каза Плетнев. — Хайде стига сме дрънкали. Само люшкаме лодката, в която седим. Оставете ме да си сека на спокойствие.\nГарабедян кимна, пъхна ръце в джобовете и бавно пое към гората. Анековски остана да седи на едно отсечено дърво, загледан в Плетнев.\n— Знаеш ли, има мнение да те издигнем за наш водач — произнесе тихо той. — Никой не желае злото на генерал Мирски.\n— Отказвам — каза Плетнев без да вдига глава.\n— Ами ако той се побърка?\n— Няма — успокои го Плетнев.\n— Къде сте? — извика за кой ли път Мирски.\nСтоеше в средата на редицата от кресла в библиотеката, а наоколо бликаха подобно на фонтани колони с информация. Бузите му бяха зачервени и влажни, а вратът го сърбеше от гняв и отчаяние.\n— И вие ли сте мъртви, като мен? Екзекутираха ли ви?\n— Вие ме убихте!\nТой стисна зъби и направи мъчителен опит да си поеме дъх. Знаеше, че опита ли се да каже още нещо, ще започне да пелтечи нечленоразделно. Добре познатият предупредителен сигнал в главата: Опитваш се да използваш материал, който не е част от твоята личност, беше на път да го лиши от разсъдък. Почти всичко, за което се опитваше да мисли, рано или късно го довеждаше до този ограничителен сигнал. Неведнъж бе опипвал внимателно границите на своите познания и спомени, прекарал бе дълги безсънни нощи, докато накрая разбра, че всъщност не се нуждае от сън.\nИмаше странното усещане, че повечето от спомените му бяха конструирани повторно по принципа на логическата връзка. Цялата лява половина на тялото му притежаваше неуловимо и свежо излъчване, сякаш бе съвсем нова, току що създадена. Но Мирски знаеше, че не тялото, а съответната половина на главата му е нова.\nПрез първите дни все още хранеше надежда, че с времето всичко ще се оправи. Вярваше, че ще го приемат, както се приели Лазар, надяваше се да го обърне на шега, макар Пагодин да бе разказал на всички, че Виелгорски му бе пръснал черепа. Ала нищо не се получи от шегата.\nВойниците, които бяха прекарали дълги дни на пост пред библиотеката, често я наричаха могила. А какво може да се появи от вътрешността на една могила?\nШегата му се оказа мрачно описание на действителността. Никой не смееше да му възразява, гледаха го сякаш бе призрак, а не наскоро произведен генерал-лейтенант. За тях той вече не беше Павел Мирски, а странник, дошъл от дебрите на града.\nСуеверието бе пуснало здрави корени сред неговите войници.\nИ ето, че само след седмица, откакто бе поел управлението, той отново се завърна в библиотеката. През първите дни се боеше, че веднага щом влезе, ще бъде посрещан от тримата политически офицери. И ще го застрелят отново.\nНаложи се да почака доста, докато си тръгнат предишните посетители — първо двама китайци, мъж и жена, а после един от неговите подчинени — старшина Рожденски. Едва когато библиотеката опустя, Мирски влезе.\nА после крещя до прегракване.\nСедеше, отпуснат в едно кресло, заобиколен от потоци информация и чоплеше с отсъстващ вид капака на пулта. Накрая пъхна пръсти в петте жлеба.\n— Законът — нареди той. — Искам да науча всичко за спазването му в изоставения град.\nБиблиотеката зададе няколко насочващи въпроси, за да стесни доколкото е възможно границата на обсъжданата тема.\n— Убийство — каза той.\nМатериалът бе богат и подробен. Наказанието за убийство се състоеше от няколко етапа — детайлно психологическо изследване на престъпника, а после прекрояване на неговата личност — ако се налагаше подобна мярка.\nТова не е наказание, подчертаваше се в статията, а поправка, изкупване на дълга пред обществото.\n— Но какво би станало, ако нямаше закон, нито полиция, съдии с техните съдилища, или психолози?\nЗаподозреният може да бъде задържан деветнадесет дни. Ако за този период не бъде издадена присъда, или не бъде уточнено обвинението, той се освобождава и прехвърля на лечение в клиниката.\n— А ако не съществува и клиника за подобно лечение?\nЗаподозреният се освобождава под негова собствена гаранция.\n— И къде го освобождават?\nАко не изяви други желания, на мястото на задържането.\n— А къде се отвежда след арестуването?\nАко е задържан в сграда, където съществува възможност за прилагане на необходимите осигурителни мерки…\nПред него изплува проекция на част от библиотеката, която се намираше зад северната стена, скрита бе зад невидима врата и се състоеше от няколко помещения със специално предназначение.\n… заподозреният бива задържан там в упоено състояние до пристигането на специалните органи, или докато изминат деветнадесет дни. В подобни случаи медицинските специалисти изпълняват функцията на полицаи.\nРазполагаше с още два дни.\nМирски се завърна в четвърта кухина и през следващите няколко часа изпълнява досадната роля на командващ лагера. Междувременно се срещна с Хофман и Римская и обсъди въпросите за отварянето на градовете за свободно посещение.\nВеднага щом срещата приключи, той се въоръжи с един АКВ и се върна обратно в трета кухина. В библиотеката имаше петима посетители — отново Рожденски и четирима натовци, един от тях — американски морски пехотинец. Мирски изчака търпеливо да си тръгнат и влезе в залата с автомат в ръка.\nПредишният път бе дал възможност на политическите офицери да изберат сами как да постъпят с него. Сега вече не се съмняваше, че при втора подобна възможност, отново ще се опитат да го убият. Значи, оставаше да прекара два дни в библиотеката, в очакване…\nНяколко часа залата остана пуста. В това време Мирски започна да осъзнава колко безсмислен е първоначалният му план. Почти сигурно бе, че всеки миг ще се появят нови посетители. Трябваше да осъществи замислената екзекуция тайно, иначе последствията щяха да бъдат непредвидими. Не съумее ли да унищожи напълно телата на тримата политически, вероятно те щяха да бъдат възкресени също като него, а той на свой ред щеше да прекара деветнадесет дни в помещението за задържане. И после всичко щеше да започне отначало — един безумен кръг на насилие, сякаш роден от болното въображение на Гогол.\nТой изтича при стената, зад която се намираха — засега в безсъзнание — тримата политически офицери — опря автомата на пода и се огледа замислено.\n— Аз не съм човекът, когото убихте — произнесе Мирски. — Защо трябва да ви отмъщавам?\nДори и да чувстваше, че е същият, това можеше да е самозаблуждение. Защото най-сетне имаше възможност да направи онова, за което бе мечтал от години. Вероятно инцидентът бе пробудил в него отдавна забравеното желание, разрушавайки същевременно някаква ирационална част от съзнанието му, отговорна за доскорошното подтискане на импулса.\nМирски винаги бе мечтал за звездите, но не желаеше да ги получи с цената на своята душа. А да работиш в съветската система, означаваше непрестанно да бъдеш изправен срещу хора като Белорезки, Язиков и Виелгорски. Такива като тях изпълваха страниците на руската история — завистливи лакеи или деспотични управници.\nВреме беше да разкъса порочния кръг. Може би втора възможност нямаше да му се отдаде. Вече бе изпълнил дълга си — веднъж бе загинал в името на своя народ. Ех, ако генерал-майор Сосницки бе издържал… Но тогава Мирски нямаше да е на неговото място.\nТой напусна сградата на библиотеката и взе влака за четвърта кухина. Там събра необходимите припаси в каросерията на един камион — никой не го попита за намеренията му, дори Плетнев, който го следеше от известно разстояние с изненадано изражение на лицето.\n„Обзалагам се, ще се радват, когато узнаят, че са се отървали от мен — помисли си Мирски. — Нека се занимават с дребните си интрижки. А политическият триумвират може отново да заеме полагащото му се място. Твърде дълго бях спънка…“\nВсе пак, длъжен бе да остави прощална записка на Гарабедян:\nТримата политически скоро ще се върнат. До четиридесет и осем часа ще се появят в библиотеката на трета зала. Ако желаете, приемете ги като ваши ръководители. Аз повече няма да им преча.\nМирски остави бележката в палатката на Гарабедян.\nПосле се отправи към все още неизследваната част на гората. Там го очакваше така желаната самота — можеше да построи сал, с който да се добере до просторния горист остров в средата на езерото, или просто да се скита из пущинаците, които се виждаха на петдесетина километра пред него.\nА после щеше да решава какво да прави.\nНо не смяташе да се връща.


Събираме информация за теб, когато се регистрираш на нашия сайт.\nПри регистриране на нашия сайт може да ти бъде поискано въвеждането на избрани от теб потребителско име и имейл-адрес. Можеш обаче да използваш страницата и анонимно.\nЗа какво използваме информацията ти?\nВсички данни, които получаваме за теб, ще бъдат използвани единствено с цел достъп до различните функции на страницата, като например, когато публикуваш, оценяваш и коментираш публикации, както и при личната ти комуникация с други регистрирани членове на сайта.\nИзползваме ли „бисквитки”?\nДа. „Бисквитките” са малки файлове, които даден сайт или сървър изпраща към твоя компютър през използвания от теб интернет браузър (щом ги приемеш), с което позволява на сайтовете или на системата от сървъри да разпознаят браузъра ти и да получат и съхранят дадена информация. Използваме „бисквитки”, за да разпознаем и запазим преференциите ти при бъдещи посещения на страницата.\nРазкриваме ли информация на трети лица?\nНие не продаваме, разменяме или препредаваме по какъвто и да е начин твоята лична информация.\nПо наше усмотрение, в определени случаи е възможно на сайта да бъдат представени или предложени продукти или услуги, принадлежащи на външни лица. Последните имат отделни и независими Политики за поверителност. Поради тази причина ние не носим отговорност за съдържанието и действията на такива свързани сайтове. Въпреки това, стремейки се да защитим целостта на нашата страница, ние приветстваме всяка обратна връзка, касаеща тези сайтове.\nПолзвайки нашия сайт, ти си съгласен с нашата Политика за поверителсност.\nАко се наложи да актуализираме Политиката за поверителсност, промените ще бъдат публикувани на тази страница и/или ще ти бъдат изпратени под формата на имейл.


Проф. Мутафчийски: България вече е на второ място по смъртност от COVID-19 в ЕС - bTV Новините\nЗа седем дни има увеличение с 23% на новите случаи\nПубликувано в 09:41 ч. 25.03.2021 г. - Обновено в 12:03 ч. 25.03.2021 г.\nЗа една седмица ръстът на заболелите от COVID-19 e с 23%. Това обяви председателят на Националния оперативен щаб проф. ген.-майор Венцислав Мутафчийски по време на редовния брифинг. На 14-дневна база нарастването е със 73%.\nТой обясни, че стойностите са рекордни, като сме надминали върховите стойности от предната вълна на заразата.\n„Миналата година по това време търпяхме доста критики дали откриваме всички болни. Тогава единствената ни мярка, която беше обективна, беше да следим дали има увеличение в общата смъртност, според НСИ. Оказва се, че за първите шест месеца на миналата година има намаление с повече от 5% на общата смъртност. Тоест – няма скрита смъртност, каквато има от края на миналата година“, коментира той.\nСмъртните случаи също се увеличават.\n„В момента има леко колебание за последната седмица – 5%, но за 14 дни е 53%“, добави проф. Мутафчийски и уточни, че за една седмица страната ни е преминала от трето на второ място по смъртност в ЕС.\n„Никой не може да избяга от статистиката. Смъртността ни най-вероятно отговаря на заболеваемостта, която не сме установили. Има скрита заболеваемост – много хора пращат само един член на семейството да се тества, който е най-зле, останалите не се регистрират“, добави той.\nПо думите му увеличение със 17% има при хоспитализираните – от 7800 до 9125, в интензивните отделения с 22%.\nПроф. Мутафчийски посочи, че при по-младите хора, прекарали коронавирусна инфекция, се наблюдава латентен диабет, който до три месеца изчезва. При по-възрастните обаче, предразположени към заболяването, се отключва.\n„В резултат на прилагането на големи дози кортикостероиди и дексаметазон се провокира неоткрит досега диабет при заразените с коронавирус. За щастие, за повечето болни това е преходно състояние, както и високото кръвно. Това е страничен ефект от лечението, съчетано с действието на вируса. След около три месеца от преболедуването този диабет изчезва при болните“, поясни той.\nОбиски в Студентски град зари израелска престъпна група за пране на пари


Нов метод "улавя" туморните клетки - Последни Новини от DNES.BG\nНов метод "улавя" туморните клетки\nЩе предотвратява метастазите\n9 яну 2014 18:00, Анна Дантева\nТуморните клетки в кръвта могат да бъдат унищожени, а разпространението на рака из организма – предотвратено, благодарение на „лепкави топки“ според ново проучване.\nНай-опасният стадий на туморното заболяване е когато то се разпространи по другите органи на тялото. Близо 90% от фаталните случаи, вследствие на тежкото заболяване, са свързани с метастатичен рак.\nУчените от Корнелския университет в САЩ са разработили наночастици, които остават в кръвообращението и унищожават мигриращите ракови клетки, когато осъществят контакт с тях.\nПо време на проучването изследователите „закрепят“ протеин, унищожаващ раковите клетки, заедно с други белтъци, към много малки лепкави сфери или наночастици. Когато бъдат инжектирани в кръвния поток, те се прихващат към белите кръвни клетки.\nТестовете показват, че белите кръвни клетки се сблъскват с всички ракови клетки, които се „откъсват“ от основния тумор и се опитват да се разпространят в организма. Контактът с прикрепения от учените протеин унищожава „клетките бегълци“, сочат резултатите.\nИзследователите смятат, че този метод може да бъде използван при пациенти с агресивен рак, като с помощта на наночастиците се предотврати неговото разпространяване.\nПроучванията все още са в начален етап и са нужни допълнителни такива, преди да се пристъпи към тестване на иновативния метод върху хора.\nЗасега данните не установяват никакви странични ефекти върху имунната система, увреждане на други кръвни клетки или вътрешната обвивка на кръвоносните съдове.\nДанните от проучването са публикувани в Proceedings of the National Academy of Sciences.\nОще по темата: рактуморни клеткикръвообращение\nВСЯКА СЕДМИЦА ИМА ПУБЛИКАЦИИ КАК НЯКОЙ АМЕРИКАНСКИ ИНСТИТУТ Е ПРЕБОРИЛ РАКА, А ЧЕРНО НА БЯЛО - НИЩО.А ТОЛКОВА ХОРА СЕ НАДЯВАТ! НЕ Е КОРЕКТНО НЯКАК!\nМедицината винаги ще напредва, така че подобни прекрасни открития ще ни спохождат все по-често! Дано бързо влезе в употреба!


Ето как Джино уби самотата! Вижте колко ще му струва новата женска! – Айде на палачинките\nЕто как Джино уби самотата! Вижте колко ще му струва новата женска!\nБрадърът Джино Бианкалана си купи куче за 1500 лева, пише HotArena. Четириногото е от породата йоркширски териер. Палето на Джино е женско и се казва Миа. Джино си взе кученцето преди няколко седмици, още докато то е бебе и се грижи за него като за дете.\nБианкалана отделя по няколко часа на ден за кучето. Той няма търпение времето да се постопли и да го изведе на разходка. Джино се похвали, че вече му е направил първата баня, след като го размачка, за да се сгрее още повече.\nBe the first to comment on "Ето как Джино уби самотата! Вижте колко ще му струва новата женска!"


Изминалият уикенд отбеляза старта и на шампионата в областта при момичетата до 12 годишна възраст. Въпреки, че още преди да започне в това първенство два отбора (София и НСА) се отказаха се изиграха две срещи между останалите четири тима. С интерес се очакваше дербито между отборите на Левски и Шампион 2006, два отбора с отлично представяне на финалите от миналия сезон. Същите тези два тима играха полуфинал тогава (Шампион 2006 победи с 41-36), а накрая завършиха на второ и трето място в крайното класиране на шампионата. Сега с променени ростери (момичета, родени 2001 и 2002) отборите се изправиха един срещу друг за първи път през този сезон. Левски натрупа преднина още от самото начало и на почивката водеше с комфортна разлика. Момичетата на Шампион 2006 играха равностойно през второто полувреме, но все пак накрая Левски бе победител с 46-26.\nВ другата среща много силен мач изиграха момичетата на БУБА баскетбол. Те се наложиха над Септември 97 с 50-20 и дадоха заявка, че може да се борят за челото срещу другите два тима на Шампион 2006 и Левски. Септември 97 показа също добър напредък в играта си и не скри, че върви в правилна посока в развитието си.\nСледващата неделя предстоят нови две срещи от шампионата за момичета до 12 годишна възраст в регион „Витоша“. Първа от 12.00 часа играят Септември 97 и Шампион 2006, а веднага след тях е мачът между отборите на БУБА баскетбол и Левски. И двата мача, както и всички останали от този шампионат ще се провеждат в баскетболната зала на националния стадион „Васил Левски“.\nШампион 2006 победи БУБА в дербито на 12-годишните\nШампион 2006 изтръгна изключително драматичен успех над БУБА Баскетбол с 50:47 в мач от първенството на област Витоша при 12-годишните момчета. По този начин победителите днес си върнаха за загубата от същия съперник 24 часа ...